作者:富嘉謨
標題:明冰篇
內容:北陸蒼茫河海凝，南山闌幹晝夜冰，素彩峨峨明月升。深山窮穀不自見，安知採斫備嘉薦，陰房涸冱掩寒扇。陽春二月朝始暾，春光潭沱度千門，明冰時出禦至尊。彤庭赫赫九儀備，腰玉煌煌千官事，明冰畢賦周在位。憶昨沙漠寒風漲，昆侖長河冰始壯，漫汗崚嶒積亭障。嗈嗈鳴雁江上來，禁苑池臺冰複開，搖青涵綠映樓臺。豳歌七月王風始，鑿冰藏用昭物軌，四時不忒千萬祀。